  Майя Бывальцева Удмуртиын грипп но паласькись лек вирус инфекци вӧлмонэз алон вылысь 18-24 тулыспалэ 11 школаез но 15 нылпи садэз карантинэ ворсазы. Со сярысь Роспотребнадзорлэн элькунъя управлениезлэн пресс-службаез ивортэ. Арлэн тямысэтӥ арняяз Вотка, Эгра, Дэри, Сюмси, Ува, Якшур-Бӧдья, Яр ёросъёсын 11 школаос быдэсак ворсамын вал. Вотка, Каракулино, Сарапул ёросъёсын но Сарапул карын 15 нылпи садъёс быдэсак ворсамын Роспотребнадзорлэн Удмурт Элькунъя управлениезлэн пресс-службаезКылем арня ӵоже Удмуртиын 18 сюрс 635 адями кынман висёнъёсын черлаз. Ижкарын 8 сюрс 306 мурт эмъяськонниосы вазиськиз. Эпидеми гож элькунысь 18 ёросъёсын но ваньмаз каръёсын ортчемын. Кынман висёнъёс вӧлмыны кутскем дырысен лабораториосын 1 сюрс 399 пробаос эскеремын. 218 учырын А грипп шараямын. Тодэ вайытом, арлэн сизьыметӥ арняяз, 11-тӥ тулыспалысен 17-тӥ тулыспалозь, Удмуртиын 19 сюрс 818 адями паласькись лек вирус инфекциен висьыны усиз.  Тегъёс: Тазалык Ижкар Роспотребнадзор висён Удмуртия школаос дӥськут  